Toortsie se Toeka Tokkel oor brille en pille – toortsie.com
Toortsie se Toeka Tokkel oor brille en pille
Desember 3, 2015 Desember 2, 2015 ~ Toortsie
Die brille en die pille. In opdrag van Scrapydo.
Ek was in die hoërskool toe my ouers oor die brille en pille gespot het. Daar is sekere stadia wat elke mens moes deurgaan en natuurlik is die brille en die pille een van hulle. Ja, sonder dat jy dit besef, bekruip hulle jou!
Ek het in my lewe elke liewe brilmode beproef. Ek het reeds in standerd 6 my eerste bril gekry, toe net vir op die bord kyk en as ek klavier speel. My musiekjuffrou was baie gesteld daarop dat ek my bril dra.
Noem maar op: Traandruppel, groot, ronde lense, klein plat lense, breës, smalles, raamloos, plastiekraam, swart, gekleurd. As jongmens was dit vir my regtig ‘n storie as ek ‘n nuwe raam moes koop. Ek dink die brilplekke het nie genoeg leiding gegee nie. Ek was altyd lief vir ‘n interessante bril en wanneer ek dit dan gekry het, was die mense nie altyd so opgewonde nie. Later het ek maar “gewone” brilrame gekoop, dat tot my skoonpa tevrede was daarmee! B ô r i n g !!!
So ‘n paar jaar gelede toe ek by die brilmaker kom, sê die dame dat ons vandag vir my ‘n mooi raam gaan koop. Sy het met die katalogus gaan sit en seker 10 besonderse rame bestel wat by my sou pas. Ek kon kies en keur! Wat ‘n plesier! Skielik was brildra weer lekker, my bril was ‘n fokuspunt op my gesig. As jy mooi dink, dis al soveel jaar deel van my gesig, dit kan net sowel mooi wees. Daarvandaan, wanneer ek die keer my raam moet vervang so elke 4 jaar, kies ek met vreugde die mooiste raam waarmee ek gemaklik voel.
Van pille gepraat …
As ek reg het, was dit die laaste Toeka Tokkel van 2015. Ek hoop Scrapydo onthou om ons volgende jaar te herinner as die nuwe reeks begin! Dankie Scrapy vir al die oulike onderwerpe. Jy het ons behoorlik aan die gang gehou. Ek dink nogals ek het al oor 50 onderwerpe geskryf, en saam met my, natuurlik Kameel ook! Ou meeldier, ons is ‘n lekker span!
‹ PreviousDie blou”toolbox”
Next ›Hoe vorder die Bantingboerekosboek?
28 thoughts on “Toortsie se Toeka Tokkel oor brille en pille”
Desember 3, 2015 om 7:06 vm
Ag toggie net gister sit my kinders ou fotos van my op ons whatsapp groep. Dit gee toe ‘n groot gespottery af oor my modes 😦 en natuurluk die grooooot bril. My kleinkinders het ook ewe kommentaar gelewer. Sleg vir die ego!!
Desember 3, 2015 om 8:56 vm
Hiehie – gaan ons nie ook die fotos hier sien nie?
Desember 3, 2015 om 9:08 vm
Daars mos darem die een ou foto’tjie. My jongmensfoto’s het nie brille opgehad nie.
Desember 3, 2015 om 12:35 nm
Nie maklik nie….. ek is skoon skaam vir die fotos. Kan jy glo op een het ek ‘n wit rok aan met PIENK sykouse, pienk krale en groot pienk oorbelle. Wat’n kombinasie. 😯
Desember 3, 2015 om 1:56 nm
Ag, en dan was daar die wit skoene en wit sykouse tyd ook nog! Genade!
Desember 3, 2015 om 8:33 vm
Die liewe brille tog. Ek het gereeld probeer om kontaklense te kry. My oëis te bol en ek sou harde lense moes gebruik. Aangesien ek sport afgerig het was dit nie goed om in wind en stof kontaklense te dra nie. Steeds kan ek nie kontaklense dra omdat die bol van my oog te rond uitstaan! Sug! Baie dankie vir jou getroue ondersteuning. Ek waardeer dit baie dat jy en Kameel so getrou bygedra het. Jy het dit help aan die gang hou. Gaan nou my afronding vir die jaar doen.
Desember 3, 2015 om 8:35 vm
Binnekort kom daar ‘n helle reeks Toeka-Tokkelboeke uit 😉 In opdrag van Scrapydo
Desember 3, 2015 om 10:05 vm
Ha ha, lekker man! Almal sal net hul eie proeflees moet doen, daarna sal ek met plesier dit in boekvorm verder doen.
Desember 3, 2015 om 8:57 vm
Ja, ek dink dit is tyd dat jy ook bietjie rus en net die feestyd geniet.
Desember 3, 2015 om 9:09 vm
Boek net gou klaar kry, dan vakansie!
Desember 3, 2015 om 11:06 nm
Ek gaan beslis dit geniet. Moet nuwe onderwerpe soek sodat ek met spoed weer kan verder gaan. As jy dalk n voorstel het, sal baie help. Dankie vir jou getroue lees ook.
Desember 3, 2015 om 11:19 nm
Desember 3, 2015 om 11:20 nm
Jy hoef hulle nie te gebruik nie, dis sommer net voorstelle.
Desember 4, 2015 om 8:00 vm
Dankie, het hul gou op my lysie gesit.
Desember 3, 2015 om 9:01 vm
Ekself ken nie van brildra nie, het oë wat nog goed hou. Hier by die werk sit ek so nou en dan ‘n versterk-brilletjie op, as die letters te klein geskryf is.
Aitsa – hou van jou foto … En ja – Scrapydo hou ons goed aan die gang. Ek waardeer haar ook baie.
Desember 3, 2015 om 9:10 vm
Hoop jy hou ook lekker vakansie
Desember 3, 2015 om 9:23 vm
Jy’s gelukkig met jou goeie ogies! 🙂
Desember 3, 2015 om 11:31 vm
Die ding om ‘n bril te kies, is vir my … moeilik! Ek laat my ook gewoonlik lei deur “die mense wat daar werk”. En as ek die bril kry, is ek ongelukkig…! Hoekom, want ek vergeet elke keer hoe “lomp” ek is! Ek sit gou die bril op my kop as ek in die vliegtuig wil draaitjie loop, dan stamp ek die bril flenters teen die “overhead locker”!! Ek vergeet ek sit die bril op my maag as ek tv kyk, en as ek opstaan, dan trap ek daarop!!!! Volgende keer koop ek die dikste dikraambril op die mark!!
Desember 3, 2015 om 11:35 vm
Nie lomp nie, dit het met jou ogies te doen!
Desember 3, 2015 om 11:50 vm
Haha, nee kyk, jy verstaan nie! Verlede jaar in Marseille, wil ek gou my donkerbril opsit, sit gou my leesbrilletjie sommer hier voor by my hemp in…. Ek buk vorentoe, die bril val uit, en wat gebeur? Ek vál oor die bril, en trap weereens daarop…. 😉
Desember 3, 2015 om 11:56 vm
Desember 3, 2015 om 12:07 nm
Jy was ‘n pragtige meisie…is seker nog steeds mooi.Dankie vir jou lekker bydraes.Ek het lekker gelees hier.
Desember 3, 2015 om 12:55 nm
Desember 3, 2015 om 1:37 nm
Ek het ook omtrent al die soorte style gedra!!
Jy WEET waarvan ek praat! 🙂
Desember 3, 2015 om 5:37 nm
Desember 3, 2015 om 8:01 nm
Ek het jou skrywes almal geniet!
Desember 3, 2015 om 8:14 nm